b'\n_START_ARTICLE_\nM1 Abrams\n_START_SECTION_\nZgodovina\n_START_PARAGRAPH_\nProjekt sega v \xc5\xa1estdeseta leta, ko so se ZDA dogovarjale z Zahodno Nem\xc4\x8dijo o razvoju zamenjave za zastareli M60 Patton, ki ga bi uporabljale vse \xc4\x8dlanice zveze NATO. Skupni projekt je propadel, vendar so ga ZDA kasneje nadaljevale same. Izdelavo prototipov so zaupali podjetjema Chrysler Defense in General Motors. Prvi tank so dostavili ameri\xc5\xa1ki vojski leta 1980. Takrat je imel top kalibra 105\xc2\xa0mm. Leta 1985 ga je nasledila nova razli\xc4\x8dica z imenom M1A1 Abrams, ki je imela tudi nov top kalibra 120\xc2\xa0mm ter radiolo\xc5\xa1ko, biolo\xc5\xa1ko in kemi\xc4\x8dno za\xc5\xa1\xc4\x8dito._NEWLINE_V Zalivski vojni leta 1991 je sodelovalo 1900 tankov. V tej vojni so ZDA izgubile 18 tankov, od tega jih je bilo devet odpisanih zaradi po\xc5\xa1kodb od min. Zaradi dobre za\xc5\xa1\xc4\x8dite v vojni ni padel niti en \xc4\x8dlan posadke.\n_START_SECTION_\nZanimivost\n_START_PARAGRAPH_\nAbrams je v 40. letih pre\xc5\xbeivel ve\xc4\x8d kot 1000 bitk, a \xc5\xa1e noben tank ni bil uni\xc4\x8den s strani nasprotnega tanka.'